રાજકોટ શહેર પોલીસે એક જ દિવસમાં 32 લાખનો દારૂ ઝડપી લેતા બુટલેગરોમાં ફફડાટ વ્યાપી ગયો છે ત્યારે જિલ્લા પોલીસવડા બલરામ મીણાની સૂચનાથી ધોરાજી પોલીસ સ્ટેશનનો સ્ટાફ પેટ્રોલીંગમાં હતો દરમિયાન ભાદરાના જુના પુલ નીચે એક ઓરડીમાં દારૂનો મોટો જથ્થો ઉતારવામાં આવ્યો હોવાની બાતમી આધારે સ્ટાફે દરોડો પાડ્યો હતો દરોડો પાડતા ઓરડીમાંથી દારૂનો જંગી જથ્થો મળી આવ્યો હતો પોલીસે ગણતરી કરતા 366 પેટી દારૂ એટલે કે દારૂની 4302 બોટલ જેની કિંમત 13 લાખ 68 હજાર થતી હોય તે જથ્થો કબ્જે કર્યો હતો પોલીસે ત્રણ ટ્રેકટર મારફતે દારૂનો જથ્થો કબ્જે કર્યો હતો આ ઓરડી કોની છે અને દારૂનો જથ્થો કોને મંગાવ્યો હતો તે સહિતના મુદ્દે પોલીસે તપાસ હાથ ધરી છે થર્ટી ફર્સ્ટ પૂર્વે જ ધોરાજી પોલીસે મોટો જથ્થો ઝડપી પાડતા પ્યાસીઓની પ્યાસ આ વર્ષે અધૂરી રહી જાય તેવી શંકા સેવાઈ રહી છે.